कजिन अलाना की प्री- वेडिंग पार्टी में हुईं शामिल, भाई के साथ की ट्विनिंग
ऑल-व्हाइट ड्रेस में गॉर्जियस लगीं अनन्या पांडे, Attends sister Alana's pre-wedding party
बॉलीवुड एक्टर चंकी पांडे की भतीजी और अनन्या पांडे की कजिन सिस्टर अलाना पांडे अपने लॉन्ग टाइम बॉयफ्रेंड के साथ 16 मार्च को शादी के बंधन में बंधने वाली हैं, वहीं शादी से पहले अलाना ने प्री-वेडिंग ब्राइडल पार्टी रखी, जहां अनन्या ने ऑल व्हाइट लुक में शिरकत की। इसी से जुड़ा एक वीडियो सोशल मीडिया पर सामने आया है। एक्ट्रेस इस सिंपल लुक में बेहद खूबसूरत लग रही थीं। इस दौरान उन्होंने अपने कजिन भाई अहान के साथ पैपराजी को पोज भी दिए। अनन्या के इस लुक को फैंस काफी पसंद कर रहे हैं।
सोशल मीडिया इन्फ्लुएंसर हैं अलाना पांडे
अलाना चंकी पांडे के भाई चिक्की पांडे की बेटी हैं जो एक मॉडल होने के अलावा एक सोशल मीडिया इन्फ्लुएंसर हैं, जबकि उनके मंगेतर आइवर एक फोटोग्राफर और वीडियोग्राफर हैं। मीडिया रिपोर्ट के अनुसार, हल्दी की रस्म घर पर होगी और शादी 'ताज पैलेस' में होगी। कपल ने नवंबर 2021 में सगाई की थी और दोनों अमेरिका में रहते हैं।
अनन्या पांडे की अपकमिंग फिल्में 
अनन्या ने साल 2019 में 'स्टूडेंट ऑफ द ईयर 2' के साथ अपने फिल्मी करियर की शुरुआत की थी। बीते दिनों अनन्या विजय देवरकोंडा के साथ फिल्म 'लाइगर' में नजर आई थीं। हालांकि फिल्म ने बॉक्स ऑफिस पर कुछ खास कमाई नहीं की है। इसके अलावा अब वह जल्द ही आयुष्मान खुराना के साथ फिल्म 'ड्रीम गर्ल 2' में दिखाई देंगी। राज शांडिल्य द्वारा निर्देशित ये कॉमेडी सीक्वल 7 जुलाई 2023 को रिलीज होगी।
